NaiveNeuron/SloPal huggingface dataset:
Jarjabek, Dušan, poslanec NR SR (2021-05-05):
Ďakujem pekne za slovo, pán predsedajúci. No, dámy a páni, milí predkladatelia, princíp tohto zákona je kádrovanie a posudzovanie viny. Na tom sa hádam dohodneme, však, pani predkladateľka? A kto to bude posudzovať? Ústav pamäti národa. A ľudia v Ústave pamäti národa. Kto bude voliť? Kto bude opodstatnený voliť týchto ľudí? Kto bude rozhodovať o tom, že to budú títo ľudia z Ústavu pamäti národa? A kto bude ten, ktorý bude navrhovať tých, ktorí budú navrhovať tých ľudí v Ústave pamäti národa? Kto to bude? No, určite na základe... a na základe čoho to títo ľudia budú rozhodovať? Na základe nejakých papierov alebo na základe čoho? Na základe ich viny, ktorú budú zase len subjektívne posudzovať, tento áno, tento nie. Vy sa dostávate do kolotoča, ktorý nebude mať konca, preto lebo, samozrejme, tých, ktorých vy odsúdite, sa budú cítiť ukrivdení a budú sa s vami súdiť. A kto za to bude niesť zodpovednosť? Ja si myslím, že vždy tí, ktorí predložili takýto zákon. Takýto zákon o kádrovaní a o posudzovaní viny. Lebo vy sa tu hráte na to – a netvrdím, že nie v dobrom úmysle – čosi odškodniť, ale to je scestné, toto. Preto lebo toto nemá konca. To je jeden kolotoč, ktorým sa zahltíte a tie súdy budú riešiť prípady, o ktorých vy dnes ani netušíte, do akých dôsledkov sa pôjde a kto bude za všetko a za čo zodpovedný v rámci tých návrhov, ktoré vy budete dávať na posudzovanie viny. To je taká blbosť, toto celé, bez konca, že to nemá obdoby úplne. Ešte raz, prestaňte kádrovať a vráťte sa z kratšej cesty! To nikam nevedie, toto. Tu neexistuje koniec.
Hort, Milan, podpredseda NR SR (2011-09-13):
Pán poslanec Osuský bol posledný, ktorý sa prihlásil do rozpravy, a preto vyhlasujem rozpravu za skončenú. A pýtam sa pána ministra, či chce reagovať na rozpravu v záverečnom slove. Áno, nech sa páči.
A. Belousovová, podpredsedníčka NR SR: (2010-03-03):
Otváram rozpravu. Do rozpravy som nedostala písomné prihlášky. Otváram možnosť podania ústnych prihlášok do rozpravy. Nikto sa nehlási. Končím možnosť podania ústnych prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu. Ďalej by sme mali pokračovať vládnym návrhom zákona, druhým čítaním zákona, ktorého predkladateľom je minister výstavby a regionálneho rozvoja. Pán minister tu zatiaľ nie je, takže vyhlasujem 10-minútovú prestávku. (Prestávka.) (Po prestávke.)
Jurinová, Erika, poslankyňa NR SR (2016-12-08):
Teraz dajte, prosím, hlasovať o doplňujúcom návrhu č. 1 pána poslanca Dostála.
Laššáková, Jana, podpredsedníčka NR SR (2014-11-09):
Vieme, že nie je to v súlade s roko... Dobre?
Dostál, Ondrej, poslanec NR SR (2019-06-26):
Sme v treťom čítaní.
Ježík, Jozef, poslanec NR SR (2018-10-23):
Ďakujem, pán predsedajúci. V rozprave k uvedenému ústavnému zákonu vystúpilo 9 poslancov. Pozmeňujúce a doplňujúce návrhy podali pán poslanec Baránik a pán poslanec Madej. Pán poslanec Baránik súčasne vyňal na osobitné hlasovanie bod 2 zo spoločnej správy. Keďže boli dnes v rozprave podané pozmeňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Figeľ, Ján, podpredseda NR SR (2012-12-06):
Ďakujem aj ja za dovysvetlenie, respektíve budeme pokračovať tak, ako je ohlásené, prerušeným vystúpením pána poslanca Jozefa Kollára. Je prihlásený do rozpravy za poslanecký klub SaS. Dávam mu týmto slovo. Pripraví sa pán poslanec Július Brocka.
Zmajkovičová, Renáta, podpredsedníčka NR SR (2013-06-18):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Mikuš, Miškov. Dvaja poslanci. Uzatváram možnosť prihlásiť sa. Štyria poslanci. Uzatváram možnosť prihlásiť sa do rozpravy. Pán poslanec Mikuš, Miškov, Matovič a potom pani poslankyňa Mezenská ako štvrtá.
Zmajkovičová, Renáta, podpredsedníčka NR SR (2013-12-06):
Teraz vystúpi v rozprave pán poslanec Solymos. Nech sa páči, máte slovo.
Bugár, Béla, podpredseda NR SR (2018-05-15):
Pán poslanec Marček.
Bugár, Béla, doterajší podpredseda NR SR (2012-04-04):
Dušan Bublavý.
Figeľ, Ján, podpredseda NR SR (2014-06-05):
Ďakujem pekne. Teraz dáme slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Helene Mezenskej. Nech sa páči.
Laurenčík, Milan, podpredseda NR SR (2021-11-09):
S faktickou poznámkou, prosím, kľud v sále, s faktickou poznámkou teraz vystúpi pán poslanec Tomáš Taraba, nech sa páči.
M. Jureňa, minister pôdohospodárstva SR: (2006-10-19):
V tejto súvislosti by som chcel spomenúť, že po schválení rozpočtu vo vláde Slovenskej republiky zarezonovali hlasy niektorých odborníkov smerom k pôdohospodárstvu najmä tým štýlom, že peniaze, ktoré pôjdu do pôdohospodárstva, budú neefektívne vynaložené a že treba dať peniaze do znalostnej ekonomiky. Takže, v tejto spojitosti chcem pánom analytikom, ING a Tatra banke, ktorí sa najviac prezentovali, odkázať, že pôdohospodárstvo má tiež svoju znalostnú ekonomiku, že pôdohospodárstvo má svoje univerzity v Nitre, v Košiciach, vo Zvolene, že pôdohospodárstvo má svoju vedu a výskum, aby si bližšie pozreli čísla, že pôdohospodárstvo to nie sú, ako som videl v denníku Sme mláťačku z roku 1847 vyfotografovanú ako prezentáciu súčasnej úrovne pôdohospodárstva. Súčasná úroveň pôdohospodárstva je už úplne niekde inde a veda a výskum ruka v ruke s praxou je využívaná práve v tejto praxi. Takže zároveň by som ešte jeden moment pripomenul. V tomto roku sa prevalili 30-ročné ceny, v súvislosti so suchom i v Európe i v Amerike sa pohli ľady, dotýka sa to i Slovenska a zdôrazňujem to preto, že je to súvis s globálnymi klimatickými zmenami, ktoré prebiehajú a zdôrazňujem to preto, že ak niekto spochybňuje i z pohľadu využívania potravín, bezpečnosti potravín a ak niekto už vôbec spochybnil otázku sebestačnosti, tak tento rok práve v týchto súvislostiach je príkladom, že potraviny sú stále dôležité. V tejto súvislosti chcem pripomenúť i tú realitu, že demografický vývoj sa uberá tým smerom, že o pár rokov bude zase o 1 mld. viacej, bude zase viacej potravín treba a intenzifikácia výroby má stále svoje opodstatnenie. Ďakujem. (Potlesk.)
Čislák, Viliam, minister zdravotníctva SR (2015-06-17):
Ďakujem pekne, vážený pán predsedajúci. Ctené panie poslankyne, ctení páni poslanci, pán poslanec Poliačik, čo sa týka samotného zákona, sa vyjadril, že v septembri ešte bude pokračovať debata ohľadom tých omamných a psychotropných látok, súhlasím, to je jedna vec. Druhá vec je, chcel by som sa dotknúť toho pozmeňovacieho návrhu, ktorý tu teraz zaznel. Čo je veľmi dôležité povedať, je to, že samotný termín zavádzania e-Healthu na Slovensku celoplošne sa nemení, teda ten termín 1. 1. 2017 platí. A platí aj termín konečný, kedy bude výmena elektronických kartičiek zrealizovaná, do 31. 12. 2016. Čo sa týka samotnej zmeny alebo pozmeňovacieho návrhu, podstata je v tom, že v súčasnosti prebieha verejné obstarávanie na to, aby boli zavedené elektronické preukazy poistencov, realizuje to Národné centrum zdravotníckych informácií a v súčasnosti máme určité pochybnosti, že by sme tento termín nestihli. Preto mám za to, aby sme zrealizovali samotné verejné obstarávanie v čase, keď to, poviem jednoducho, budem mať pod kontrolou a nebudú hroziť, hroziť námietky, že by sme tento celý proces nestihli. Takže týka sa to iba samotného vydávania elektronických preukazov poistenca, netýka sa to zavedenia e-Healthu ako takého, tento termín nie je v žiadnom prípade, v žiadnom prípade nie je ohrozený, to je, to je to najdôležitejšie. A v samotnom závere pán poslanec ešte vravel ešte určité podrobnosti, ktoré súvisia s doručením preukazov, a tie sú v podstate štandardné, kedy sa môžu doručiť do poisťovne viacerými spôsobmi. Takže ďakujem pekne za pozornosť.
Hlina, Alojz, poslanec NR SR (2013-03-26):
Ďakujem veľmi pekne. No charakter tej diskusie ma povzbudzuje k môjmu ďalšiemu vystúpenie. A v zásade úplne zľahka ho premostím tak, že tu po mne by nemal nikto kričať, že porušujem, nedajbože, nejaký rokovací poriadok, však, pán Poliačik. Čiže naozaj to tu krásne vyplýva. Čiže teším sa na to. Ale zároveň som aj smutný a mimoriadne vzácne budem súhlasiť s pánom Jarjabkom, že pokiaľ ide o ten charakter diskusie a to, čo tu hovoríme a ako tu hovoríme, ja som úplný amatér s mojimi vystúpeniami. Viete naozaj, že tá miera tej dehonestácie toho, tu ako hovoríme, kto čo robí, resp. nerobí, ma môže tešiť, hej, že naozaj v tomto kontexte moje extempore je nič. Čiže nie je to dobré. Vzácne súhlasím s pánom Jarjabkom.
Pellegrini, Peter, podpredseda NR SR (2020-04-02):
S reakciou na faktické pán poslanec Kotleba, nech sa páči.
Kolíková, Mária, poslankyňa NR SR (2023-11-23):
268. Ďakujem, pán poslanec Krúpa. Dve veci sú kľúčové z tvojho vystúpenia. Jedna je k tejto fraške, ktorá tu prebieha, a je to jednoducho tak. Do pol ôsmej ste nedovolili mať normálnu debatu. Nedovolili ste to. A dávali ste priestor vystúpeniam, ktoré nijakým spôsobom nesúviseli s dôvodmi odvolávania ministra vnútra Eštoka. Minister vnútra tu ani nie je, čo považujem tiež za hrubú ignoranciu parlamentu. Ja viem, že to nie je striktne napísané v rokovacom poriadku, je to pravda, ale je to proste slušnosť ministra, ktorý je odvolávaný, aby tu prítomný počas celého prerokovania bol. Hrubosť je, že ste si odhlasovali, že tu pôjdeme do nočných hodín. To znamená, nech sa páči, opozícia, rozprávajte sa sami so sebou od pol ôsmej do nevidím. Do pol ôsmej, kedy je to zaujímavé, budeme sa tu rozprávať len my a minister vnútra tu ani nebude, pretože prečo by tu bol, hej? Tak ako toto je tá hrubá ignorancia a rozprávať nám, že je tu nová kultúra, je jednoducho lož a klamstvo a ukazujete sami, ako opovrhujete politickou kultúrou. A teraz sa v skratke k tým dôvodom. Tých dôvodov na odvolávanie je veľa. Ale ten, možno nám stačí kľúčovo sa rozprávať o vlastne jednej vete zo zákona, zo zákona o štátnej službe príslušníkov Policajného zboru. A tá je, že nemožno dať mimo službu policajtov len z dôvodu, že sú trestne stíhaní. Jednoducho môžu byť trestné stíhania. Ja poviem príklad, trestný čin ohovárania, ja ho nechcem zľahčovať, ale môže sa jednať o vyšetrovateľa, ktorý vyšetruje vraždu a naozaj mu... (Prerušenie vystúpenia časomerom.)
Hrnčiar, Andrej, podpredseda NR SR (2018-11-28):
Pani poslankyňa Grausová.
Zmajkovičová, Renáta, podpredsedníčka NR SR (2014-03-25):
Pán poslanec Mičovský.
J. Brocka, poslanec: (2001-12-11):
I. Presperín, podpredseda NR SR: Prosím čas, keby ste zapli pánu poslancovi.
D. Jarjabek, poslanec: (2002-08-19):
J. Migaš, predseda NR SR: Ďakujem pekne. Panie poslankyne, páni poslanci, teraz pristúpime ku schvaľovaniu jednotlivých návrhov, tak ako boli prednesené v Národnej rade. Pán poslanec Slafkovský navrhuje zaradiť tlač 1502. Vieme, o čo ide, ide o hlasovanie. Nech sa páči, panie poslankyne, páni poslanci, prezentujme sa a hlasujme o tomto návrhu pána poslanca Slafkovského. Hlasujeme. O tomto návrhu sa už niekoľkokrát hlasovalo, hlasujeme. Je to hlasovanie o úprave vlastníckych vzťahov k pôde. Panie poslankyne, páni poslanci, sme niekoľkokrát o zákone hlasovali a nebolo kvórum Národnej rady, takže nech sa páči. (Hlasovanie.) Prítomných je 115 poslancov, za 56, proti 31, zdržalo sa 25, nehlasovali 3. Konštatujem, že tento návrh pána poslanca Slafkovského sme neschválili. Pán poslanec Budaj odporúča, aby sme zaradili na túto schôdzu fakticky dva body, odvolanie riaditeľa Slovenskej televízie a potom voľbu riaditeľa Slovenskej televízie. Panie poslankyne, páni poslanci, prezentujme sa a hlasujme o tomto návrhu. Prosím? (Hlasy z pléna.) Panie poslankyne, páni poslanci, pán poslanec, ruším toto hlasovanie. (Hlasy v pléne.) Vysvetlím. Pán podpredseda výboru dal návrh aj na vedenie Národnej rady a predniesol v pléne Národnej rady, aby sme dnes hlasovali po a) o odvolaní riaditeľa Slovenskej televízie a po b) o voľbe nového riaditeľa Slovenskej televízie. Taký je návrh pána poslanca. Nech sa páči, pán poslanec Cabaj, k tomu.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 138 poslancov, za návrh hlasovalo 51, proti bolo 69 poslancov, zdržalo sa 16, nehlasovali 2 poslanci. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej budeme hlasovať v prvom čítaní o návrhu poslanca Petra Osuského na vydanie zákona, ktorým sa zrušuje zákon č. 175/1999 Z. z. o niektorých opatreniach týkajúcich sa prípravy významných investícií, tlač 643. Poprosím spravodajcu z výboru pre hospodárske záležitosti poslanca Jozefa Mikuša, aby uviedol hlasovanie. Pán poslanec Mikuš. Nech sa páči, pán poslanec. [Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa zrušuje zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a o zmene zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 643.]
Bugár, Béla, podpredseda NR SR (2016-09-21):
Ďalej v rozprave vystúpi pán poslanec Pčolinský. Nech sa páči, máte slovo.
Fronc, Martin, poslanec NR SR (2013-12-12):
Ďakujem, pán podpredseda. Veľmi krátko. Otázka harmonizácie daní, ako v Európe je diskutovaná už dlho, ale vnímam, že silnie, silnie úsilie o harmonizáciu v podstate všetkých typov daní. A tu nejdeme prijať zákon. Tu ideme prejaviť istú suverenitu a presvedčenie, že to nie je dobré, pretože čo zostane Slovensku v rukách na ovplyvňovanie hospodárskej politiky, ak sa vzdá aj tohto významného nástroja? A ja si myslím, že tu by malo dôjsť k zhode, politickej zhode, o istom postoji k otázkam daňovej suverenity. Ďakujem.
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 136 poslancov, za 68, proti 21, zdržalo sa 45, 2 nehlasovali. Uvedený návrh sme neschválili. (Ruch v sále.) Pani poslankyňa počkajte, neodchádzajte. Musíme to presunúť na druhý deň. Ale ten druhý deň budeme mať asi až v utorok. Takže musíte oznámiť, kedy budeme o tomto hlasovať. Budúci týždeň na utorok, keď to môžete. My sme len. Nie, budúci týždeň. (Reakcie z pléna.) O sedemnástej. Áno. Povedzte, pri najbližšom hlasovaní v utorok o sedemnástej.
Matej, Ondrej, poslanec NR SR (2010-11-30):
Takže, ešte raz, pán predsedajúci, prosím, dajte hlasovať o pozmeňujúcom návrhu poslancov pána Jozefa Kollára, Ondreja Mateja, Antona Marcinčina a Ivana Švejnu, o všetkých jeho bodoch naraz.
Šeliga Juraj, podpredseda NR SR (2020-03-25):
Prosím, prezentujme sa a hlasujme. (Hlasovanie.) Prítomní 136 poslancov, za 136, proti 0, zdržalo sa 0, nehlasovalo 0. Schválili sme, konštatujem, že sme tento návrh schválili. Panie poslankyne, páni poslanci, vyhlasujem prestávku na rokovanie výborov, a to prestávku v čase 30 minút, alebo do skončenia rokovania výborov a následne potom pristúpime k druhému čítaniu o, k vládnemu návrhu zákona. Zároveň chcem požiadať predsedov príslušných výborov, aby zvolali schôdze výborov. Nech sa páči, pán poslanec Viskupič.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie). Prítomných 131 poslancov, za 60, proti 17, zdržalo sa 54. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať v hlasovaní v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 36/2005 Z. z. o rodine (tlač 532), bod 52 schváleného programu. Spravodajcom je člen navrhnutého gestorského ústavnoprávneho výboru poslanec Alojz Baránik, prosím ho, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 532.)
Paška, Pavol, predseda NR SR (2013-10-23):
Hlasujeme. (Hlasovanie.) 136 prítomných, 103 za, 31 sa zdržalo, 2 nehlasovali. Schválili sme novelu zákona č. 293/2007 Z. z. o uznávaní odborných kvalifikácií. Poprosím pani poslankyňu Nachtmannovú, aby v druhom čítaní uviedla hlasovanie o vládnom návrhu zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov . Nech sa páči.
Kaščáková, Renáta, poslankyňa NR SR (2019-05-09):
Ďakujem. No ja sa nemôžem ubrániť dojmu aj po vystúpení pána Dostála, stále rozmýšľam nad jednou vecou a totiž nad tou, že mi príde celý tento návrh zákona ako opäť raz také odpútavanie pozornosti zo strany SNS od prešľapov ich ministrov, či už je to v školstve, v obrane, v pôdohospodárstve, v nakladaní s eurofondami. Toto odpútavanie pozornosti, v tom ste takí majstri, myslím, že sa vám to vcelku darí, už tu niekoľko, viac hodín vlastne už skoro diskutujeme o tomto návrhu, ktorý v podstate nerieši to, čo by mali sme riešiť v súčasnej dobe, a to sú práve nejaké iné akútne problémy, či už na spomínaných ministerstvách a tak ďalej. Čiže mne to príde naozaj také, také odpútavanie pozornosti a také ďalšie výstrely od pása zo strany SNS, či už teda jeho predsedu, alebo poslancov, podobne ako to bolo pri horalkovom zákone, osobitnom 2,5-percentnom odvode z potravín a tak ďalej. To sú jednoducho také, také výstrely od pása, ktoré, verím ale, že aj v tomto prípade občania, občania demaskujú a prídu na to, že v zásade sa riešia úplne zástupné problémy namiesto toho, čo by sme mali naozaj riešiť.
Pročko, Jozef, poslanec NR SR (2024-02-08):
Tibor Gašpar, pred chvíľou mal faktickú Blaha a vôbec ho neupozornil Pellegrini, vôbec, lebo nereagoval vôbec na teba, tak som zvedavý, čo teraz spraví. Áno, mali sme, Tibor, aj my medzi sebou pána Heráka, ktorého obvinili, ale je obvinený a hneď išiel preč a ho vyšetrujú. Tak sa ťa mám spýtať, Tibor, že ktorý smerák, ktorý smerák, Tibor, niečo urobil, či to nie je náhodou ten, čo tie rómske dievčatá tam obťažoval, že či to na to si nedávate vašu amnestiu, lebo toto je tiež amnestia na sexuálne zneužívania žien. Takže áno, ale Heráka sme naozaj, naozaj poslali preč a je to človek, ktorý je odsúdený. Ale, Tibor, ty si klamal, klamal si, lebo jediný, kto tu povedal, pomýlil sa, bol pán Hlina a hneď sa opravil. My sme nerozprávali o trestných činov, my sme rozprávali o premlčacej dobe. Tibor, klamal si, klamal a zavádzal. A ešte raz ti zopakujem. Tá 18-ročná, to, čo povedal Šipoš, že tá 18-ročná, to je už v poriadku? Počul si teraz výpoveď ženy, Tibor, ženy si vypočul. Tu mráz behal ľuďom po chrbte, ale mráz slušným ľuďom, nie zlodejom a kšeftárom, nie ľuďom, ktorí si idú dávať amnestiu na svoje zločiny, Tibor. Takže je podľa teba normálne, keď znásilnia 18-ročná ženu, ktorá naozaj, a ja som to zažil, ja som, ja som naozaj riešil prípad ženy, ktorá sa po tridsiatich rokoch rozhodla rozprávať. Nie je ti hanba, Tibor? Nehanbíš sa? A už sme tu dnes počuli o tom, Tibor, že si o tom vôbec nevedel, že si klamal. A to ste vy! Ste klamári, podvodníci! A, milé poslankyne, vám nie je hanba, že toto idete urobiť? Milé poslankyne koalície, môžete sa hanbiť!
Jurinová, Erika, podpredsedníčka NR SR (2013-09-06):
Ďakujem pekne, pán spravodajca. Otváram všeobecnú rozpravu. Do rozpravy som dostala jednu písomnú prihlášku, prihlásený je pán poslanec Alojz Hlina. Dávam mu týmto slovo. Nech sa páči.
Sabo, Michal, poslanec NR SR (2023-12-13):
Ďakujem za slovo, aj tebe Jano, za tvoj príspevok. Najviac okrem tej kvality toho, čo si predniesol, tak ma zaujala tá výzva mladým analytickým mozgom na inštitútoch, štátnych, aby teda vymysleli tú adresnú pomoc, že ako by to teda celé mohlo byť a vyzerať aj napriek tomu teda, že v mnohých smeroch to nemusí byť zas raketová veda napríklad. Keď rozprávame o životnom prostredí, tak my dlhoročne vieme, že máme katastrofálny stav ovzdušia a presne vieme, kde máme ten katastrofálny stav ovzdušia a adresná pomoc môže znamenať aj to, že práve v tých dolinách, kde sa nám vplyvom spaľovania tuhých palív kulminuje ten, tie prachové častice PM 2,5, PM 10, takže tam práve by mala byť adresovaná tá pomoc v hĺbkovej obnove budov. No ale tak kým teda neprešla tá digitalizácia štátnym sektorom, tak napríklad treba alebo možno by bola dobrá idea, dobrý nápad začať samými od seba. A keď spomínam teda tú hĺbkovú obnovu budov, tak investícia sto miliónov eur do obnovy budov, verejných, dokáže priniesť príjmy verejnej správy až vyše 30 miliónov eur a vytvoriť 3 500 pracovných miest. Na to sú predsa dáta. Vzhľadom k širokému dodávateľskému reťazcu sú práve tieto investície do obnovy budov schopné podporiť rôzne odvetvia ekonomiky od malých živnostníkov po rôzne druhy subdodávok. No a potom náklady na vykurovanie, pretože aj to je téma lex konsolidácie na to, aby na vykurovanie verejných budov dosiahli v roku 2021 takmer 500 miliónov eur. A keď sa zohľadnia skutočné ceny energií na náklady, tak v roku 2022 sa priblížili k jednej miliarde. Čiže hlavným dôvodom je, že približne tri štvrtiny verejných bodov sú energeticky nehospodárne a potrebujú obnovu, komplexnú obnovu. Takže, Jano, ešte raz ďakujem a zatiaľ budeme analogicky trvať na obnove budov.
Müllerová, Emília, poslankyňa NR SR (2013-05-16):
Ďakujem. Pán predseda, v rozprave vystúpili 4 poslanci. Žiaden z nich nepodal žiaden procedurálny ani pozmeňujúci návrh, preto prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blaha, Ľuboš, poslanec NR SR (2015-04-16):
Ďakujem pekne. Pán Brocka, mňa takisto zaujal ten váš výrok, kde ste chválili pána Figeľa za to, aký bol komisár. Ale však si len porovnajte s Marošom Šefčovičom, ktorý je proste podpredseda Európskej komisie, uznávaný diplomat, ktorý akonáhle bol v jednom funkčnom období ako komisár, tak okamžite je zase podpredseda Európskej komisie, obrovské úspechy pre Slovensko. A čo dosiahol Figeľ? Ako skončil v Európskej komisii, nikto po ňom v Európe ani neštekol, pretože bol slabučký. Dokonca jeho rezort patril k doplnkovým právomociam Európskej únie, to znamená, nepatril medzi tie silné rezorty, to každý, preboha, vie. Jeho pôsobenie v Európskej komisii bolo asi také silné ako jeho diplomová, pardon, dizertačná práca. A to teraz určite budete čítať jeho posudky alebo ja neviem, rozumiete, dokonca si pomáhate kolegami z pravicového spektra, ako ho chválili. No, pochopiteľne, nuž keby ho aj tí hanili, tak to by bolo naozaj smiešne. Mrzí ma, že používate slovník typu „ste sa zrazili s koňom“, to už je také „zahlinenie“ KDH, ktoré, myslím si, že nepatrí k dôstojnej a štandardnej politickej strane, ako by KDH chcela byť. Keď ste sa, keď ste hovorili o tom, že kde na svete je len jedna politická strana vo vláde, no napríklad v takej totalitnej krajine, ako sú Spojené štáty americké. Viete, to je, to je niečo, čo už by ste si mohli doštudovať, to už je naozaj hrozné, že nemáte takéto nedostatky vo vzdelaní. No a štátne vyznamenanie za diaľnice, tak to je úplný gól. Štátne vyznamenanie, viete čo, nech mu ho pripne, tomu Figeľovi, Široký, lebo s tým spískal ten tender, nech tam posadia do auditória živnostníkov, ktorých Figeľ olúpil, a nech to celé nazvučí Hlina. To bude úplný gól. Ďakujem.
Kamenický, Ladislav, poslanec NR SR (2022-06-29):
Ďakujem pekne. Pán Mičovský, nesklamali ste ma. Nesklamali ste ma. Ja som očakával nejaké takéto vystúpenie a musím povedať, to, čo ste povedali, už len toto stačí na to, aby pán Vlčan sa porúčal z toho svojho ministerstva. Vy ho poznáte lepšie ako ja, ja som hovoril, ja ho nebudem súdiť zo svojho, nakoľko ho tak dobre nepoznám. Ale spomínali ste napríklad to, že pán Vlčan mal v bankovom sektore veľmi zlé renomé, to sú, to je tvrdenie ľudí, ktorí v tom bankovom sektore robia. Ja som tu počul pána Vlčana, ako nás tu presviedčal o tom, ako, aký je on silne bezúhonný. Že to, že prešiel sitom a vybrali ho do SZRB, tak to svedčí o tom, že on je bezúhonný. Myslím si, že činy treba hodnotiť každého človeka a na základe toho ho aj potom hodnotiť. Hovoríte, že zrušil protikorupčné oddelenie. No tak to je asi to, čo ste hovorili, že OĽANO už nemôže o sebe tvrdiť, že je protikorupčným hnutím. Vy ste ho prepustili a OĽANO ho zobralo naspäť. Treba sa pýtať prečo. Prečo? Hovoríte o pánovi Kőszeghymu, generálny riaditeľ lesov, ja to meno som už počul, ale počúvam tu o veľkopanských poľovačkách a podobne, o revíroch, ako sa kšeftuje s revírmi, no tak ja neviem, či je toto tá nová doba, o ktorej ste toľko rozprávali, OĽANO, a Igor Matovič všetkých presviedčal, že teraz nastane raj na zemi. Toto je proste realita. Takže ja si myslím, že pán Vlčan už len na základe tohto vášho vystúpenia by sa mal porúčať. Ďakujem pekne.
Pellegrini, Peter, predseda NR SR (2014-11-26):
Hlasujeme o pozmeňujúcom návrhu pána poslanca Kaníka. (Hlasovanie.) Prítomných 140 poslancov, za hlasovalo 60, proti 76, 4 poslanci sa zdržali hlasovania. Tento pozmeňujúci návrh sme neschválili.
Kažimír, Peter, podpredseda vlády a minister financií SR (2014-07-04):
Pani Jurinová, ja som včera hodinu čakal úplne zbytočne na to, aby som mohol pokračovať.
Pellegrini, Peter, podpredseda NR SR (2020-07-07):
Ďakujem pekne. O slovo požiadal pán predseda parlamentu, potom dám možnosť prihlásiť sa do rozpravy ústne. Pán predseda, nech sa páči.
Blanár, Juraj, podpredseda NR SR (2022-10-06):
Vyhlasujem všeobecnú rozpravu za uzavretú. Predpokladám, že pani navrhovateľka, po tom ako vystupovala, nemá záujem o záverečné slovo. Pani spravodajkyňa rovnako. Takže prerušujem rokovanie o tomto bode programu a budeme o ňom hlasovať o jedenástej hodine. Postúpime k ďalšiemu bodu schváleného programu, ktorým je prvé čítanie o návrhu poslancov Gábora Grendela, Anny Andrejuvovej a Kristiána Čekovského na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Tento návrh zákona je pod parlamentnou tlačou 1176, návrh na pridelenie výborom je v rozhodnutí 1224. Udeľujem slovo teraz pánovi podpredsedovi Národnej rady Gáborovi Grendelovi, aby za skupinu poslancov tento návrh v pléne uviedol. Nech sa páči. (Rokovanie o návrhu poslancov Národnej rady Slovenskej republiky Gábora Grendela, Anny Andrejuvovej a Kristiána Čekovského na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1176.)
Hrnčiar, Andrej, podpredseda NR SR (2019-12-04):
Pán poslanec Suchánek.
Spišiak, Jaroslav, poslanec NR SR (2024-01-23):
Ďakujem za slovo. Pán Majerský, vy ste vo svojom vystúpení povedal, že celá táto novela, ak bude prijatá, tak sa bude dotýkať bežných ľudí na celom Slovensku, všetci budú žiť v tom prostredí, ktoré tu bude existovať. Ja by som chcel priblížiť, stále tu budem približovať, že zhruba ako to môže až byť, keď nebude existovať špeciálna prokuratúra, špeciálni vyšetrovatelia, ktorých tu chcú zrušiť, a ešte nebude existovať ani možnosť angažovať spolupracujúcich obvinených, tak ako to je. Čiže ako to bolo predtým a ako to aj môže byť. Dvaja policajti, mladí hliadkoví policajti večer vo voľne išli do baru sa zabaviť. Zhodou okolností tam sedeli členovia skupiny šátorovci, okamžite tých policajtov chytili, začali ich biť, škrtiť a na dvo... a vykrikovať im, že tu sme my páni, nie vy. Na dôvažok ešte tomu jednému policajtovi dýkou prerezali lalok ušný, tak do poly bol odrezaný. Títo mladí policajti prišli za mnou, nahlásili, čo sa im stalo, ja som ich presvedčil, aby svedčili, išli sme za vyšetrovateľom a keď o tom navrhujete, že okres a kraj to vyrieši, ten vyšetrovateľ ich vypočul a povedal, že to je tak výtržnosť a vôbec nie útok na verejného činiteľa. Zavolal som zástupcu úradu vyšetrovania, ten videl to isté. Riaditeľ z dovolenky, ten videl to isté. Tak som hodil stoličku o stenu a som im povedal, kedy to začnete stíhať, keď vám podrežú krky, vtedy? A preto som trval tom, aby bola špeciálna prokuratúra, špeciálni vyšetrovatelia, aby sme s týmto vedeli skoncovať, a vy to tu chcete zrušiť. Končím. (Potlesk.)
M. Číž, podpredseda NR SR: (2008-11-05):
(Hlasovanie.) Prítomných 125 poslancov, za návrh 107 poslancov, zdržalo sa 17 poslancov, nehlasoval 1 poslanec. Tento návrh sme schválili. Pán kolega.
Pamula, Peter, poslanec NR SR (2019-09-18):
Áno. Pán kolega, veľmi dobrá pripomienka, pretože ja som sa tiež viackrát stretol vlastne s takýmto názorom, ale, ale keď ja som pripravoval vlastne aj tieto zmeny, ja som ich mal oveľa viacej, ale vlastne po dohode s..., aj s ministerstvom, aj s tými organizáciami som, som vlastne predložil len tieto a niektoré mám tiež pripravené ako v pozmeňováku, nejaké veci. A to, čo ste vravel, to sme presne tiež riešili. Len ja som mal zase tú odozvu, že môže sa to naozaj veľmi ľahko zneužiť, lebo ako ste povedal, v tom bytovom dome alebo v tom dome bývajú starší ľudia, ktorí naozaj vekovo už aj, aj nejakým spôsobom nedokážu vnímať ten, ten súčasný stav, aký je aj ten svet, a môže prísť niekto zvonku a ich veľmi ľahko oklamať a pripraviť ich povedzme o ten majetok, ktorý tam vlastne v tom dome majú. Ja som sedel s jedným pánom, ktorý mal nejakých 80 rokov, a tiež povedal, že to už robí len nasilu, že proste už nemajú, nemajú koho tam dať, nevedia sa s nikým poradiť, pretože, pretože nemajú toľko peňazí, že by niekoho vedeli zaplatiť. Takže tam, tam tie problémy sú aj na jednej strane, aj na druhej strane. Ja som nad tým uvažoval aj budeme o tom ešte, ešte rozprávať a možnože sa aj spolu dohodneme a dáme pozmeňovací návrh k tomu. Ďakujem.
Paška, Pavol, predseda NR SR (2012-10-17):
Hlasujeme. (Hlasovanie.) 142 prítomných, 45 za, 78 proti, 16 sa zdržalo, 3 nehlasovali. Návrh sme neschválili.
Laurenčík, Milan, podpredseda NR SR (2022-05-10):
Tri faktické poznámky na vaše vystúpenie. Ako prvý, pán poslanec Ľuboš Krajčír, nech sa páči.
Pčolinský, Peter, doterajší podpredseda NR SR (2023-10-25):
Pán poslanec Ján Kvorka.
Pellegrini, Peter, predseda NR SR (2024-02-15):
Prosím, prezentujme sa a hlasujme o návrhu uznesenia ako o celku vrátane zmien, ktoré sme schválili v rámci pozmeňujúceho návrhu. (Hlasovanie.) Prítomných 137 poslancov, za 137. Konštatujem, že sme tento návrh schválili. Teraz poprosím pána poslanca Mariána Saloňa, aby uviedol hlasovanie o návrhu na zmeny v zložení výborov Národnej rady, tlač 195. (Hlasovanie o návrhu na zmeny v zložení výborov Národnej rady Slovenskej republiky , tlač 195.)
Glváč, Martin, podpredseda NR SR (2017-09-14):
Ďakujem. Ďalšia otázka je od pána poslanca Janckulíka podpredsedovi vlády a ministrovi vnútra Slovenskej republiky pánovi Kaliňákovi a znie: „Vážený pán minister, okres Námestovo je najväčší okres na Orave, čo do počtu obyvateľov a aj rozlohou. Napriek tomu ako jediný z oravských okresov nemá vybudované klientske centrum, kde by na jednom mieste sídlili orgány štátnej správy. Situácia na úradoch v Námestove je pre občanov z celej spádovej oblasti značne neprehľadná a časovo veľmi náročná, keďže úrady sú roztrúsené po celom meste. Navyše mesto nemá mestskú hromadnú dopravu a už len samotné cestovanie medzi úradmi spôsobuje mnohým ľuďom veľké komplikácie. Pán minister, môžu občania okresu Námestovo počítať s vybudovaním klientskeho centra? A ak áno, v akom časovom horizonte by mohlo slúžiť svojmu účelu?“ Nech sa páči.
Á. Biró, poslankyňa: (2008-11-06):
A keď sa už stane, že polícia v tom virvare zaútočí aj na nich, ja si myslím, že voči tým bezbranným a nevinne zbitým ľuďom by sme mali mať toľko síl a im povedať, že ľutujeme. Nič iné, nič viac. To, čo vy ukazujete, tam sú zdvihnuté ruky. Tam nie je nejaký kontakt s políciou. Moja otázka znela, že keď... (Vystúpenie automaticky prerušené časomierou.)
Bugár, Béla, podpredseda NR SR (2019-11-28):
Pán poslanec Dostál.
Žitňanská, Lucia, podpredsedníčka vlády a ministerka spravodlivosti SR (2016-11-25):
Ďakujem veľmi pekne, pán predsedajúci. Vážené dámy poslankyne, vážení páni poslanci, dovoľujem si vám predložiť v mene vlády návrh zákona o európskom príkaze na zablokovanie účtov a o doplnení s tým súvisiacich zákonov, ktorý je zákonom, ktorým sa má zabezpečiť riadna aplikácia nariadenia Európskeho parlamentu a Rady o zavedení konania týkajúceho sa európskeho príkazu na zablokovanie účtov s cieľom uľahčiť cezhraničné vymáhanie pohľadávok v občianskych a obchodných veciach. Čiže ide o vykonávací zákon k nariadeniu, ktoré je priamo platné aj na území Slovenskej republiky. Cieľom je zefektívniť vymáhanie pohľadávok. A ja si myslím, že to je cieľ, ktorý je hodný podpory, poprosím o prerokovanie návrhu zákona. Ďakujem.
Viskupič, Jozef, poslanec NR SR (2017-02-02):
Myslím, že zvolená paralela alebo aj porovnanie s Mečiarovou vôľou je v tomto prípade úplne namieste. Áno, zažili sme v nedlhom demokratickom vývoji Slovenskej republiky aj to, že niekto, necítiac sa silný v tom, ako môžu dopadnúť voľby, mení pravidlá hry takpovediac tesne pred voľbami. A je fajn, že na tento fakt si poukázala. A druhú vec, naznačila si jeden moment, ktorý som hovoril aj ja, a to je, že mali by sme sa celkovo municipalitou alebo reformou municipality zaoberať nie iba účelovo a pragmaticky tesne pred voľbami, snažiac sa zachovať svoje pozície, v tomto prípade županov na postoch za stranu SMER, ale máš tu zástupcov vládnej strany oboch regionálne činných, jeden starosta a jeden, myslím, viceprimátor v Nitre a ich, tak ako si sa pýtala, sa pýtať, čo je s municipálnou reformou, prečo sa nebavíme o otázkach, ktoré trápia naše samosprávy nielen parciálne pri zmene volebného systému, ale hĺbkovo pri najširšom možnom zastúpení, kto by do týchto procesov mohol zasiahnuť a baviť sa o nich tesne po tom, ako prebehnú župné voľby podľa súčasných pravidiel. A preto som aj vyzval, aby sme o tom debatovali od decembra tohoto roku.
Blanár, Juraj, podpredseda NR SR (2020-11-25):
Pán poslanec Potocký. Nech sa páči.
Hrnčiar, Andrej, podpredseda NR SR (2016-09-12):
Pán poslanec Gál.
Šimečka, Michal, podpredseda NR SR (2024-01-24):
Ďakujem pekne. A s reakciou na faktické pani poslankyňa Števulová.
Laššáková, Jana, podpredsedníčka NR SR (2012-06-20):
Na vystúpenie pána poslanca s faktickými poznámkami štyria páni poslanci. Končím možnosť prihlásiť sa s faktickými poznámkami. Nech sa páči, pán poslanec Krajcer.
Jarjabek, Dušan, poslanec NR SR (2019-10-18):
Ďakujeme veľmi pekne. Pani poslankyňa, no, ja len dve vety asi. V prvom rade škoda, že sme pred voľbami, preto, lebo keby sme neboli, som presvedčený, že aj táto rozprava o takto na prvý pohľad nedôležitých, ale na ten ďalší veľmi dôležitých veciach by bola, bola úplne iná. No v tejto chvíli, viete, keby sme hovorili aj o teplej vode, tak to pre niektorých poslancov bude predvolebná kampaň a populizmus. Takže čokoľvek o čomkoľvek budeme hovoriť nasledujúcich päť mesiacov, všetko bude predvolebná kampaň, hlavne keď teda niektorým nádejným mladým poslancom a poslankyniam tečie do topánok. Však, pani poslankyňa?
P. Paška, predseda NR SR: (2009-02-03):
Konštatujem, že sme opätovne po prerokovaní schválili zákon, ktorým sa mení a dopĺňa zákon č. 245/2008 Z. z. o výchove a vzdelávaní, ktorý vrátil pán prezident Slovenskej republiky. Kolegyne, kolegovia, ešte vás poprosím, chcem navrhnúť, aby sme hlasovali o zmene zloženia vo výbore. Návrh, ktorý je v tlači 929 na zvolenie pána poslanec Jozefa Haleckého, ktorý je z Hnutia za demokratické Slovensko – Ľudová strana, za člena Osobitného kontrolného výboru na kontrolu činnosti Národného bezpečnostného úradu. Je súhlas, aby sme hlasovali? Máte tlač pred sebou. (Reakcia pléna.) Poprosím vás, budeme hlasovať teraz o tom, aby pán Halecký pôsobil ako člen Osobitného kontrolného výboru NR SR na kontrolu činnosti Národného bezpečnostného úradu. Hlasujeme. (Hlasovanie o návrhu na voľbu poslanca za člena Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu , tlač 929.) (Hlasovanie.) 124 prítomných, 118 za, 2 sa zdržali, 4 nehlasovali. Pán poslanec Halecký bude pôsobiť ako člen Osobitného kontrolného výboru Národnej rady na kontrolu činnosti Národného bezpečnostného úradu. Ďakujem vám, kolegyne, kolegovia. Odhlasovali sme všetky prerokované body. Vyhlasujem prestávku do 17.30 hodiny. O 17.30 hodine budeme pokračovať v prerokovaní schváleného programu 32. schôdze. (Prestávka.) (Po prestávke.)
Laššáková, Jana, podpredsedníčka NR SR (2014-10-23):
(Reakcia z pléna.) Nie, nie. (Reakcia podpredsedníčky Jurinovej: Ešte nie, ešte je len odpovede.) Dobre. Takže nech sa páči, pani podpredsedníčka.
Ďuriš Nicholsonová, Lucia, podpredsedníčka NR SR (2019-03-28):
Takisto vy, pán Dostál, budete reagovať až vtedy, keď si to táto rokovacia sála zaslúži. Trojminútová prestávka pred hlasovaním. (Trojminútová prestávka.) (Po prestávke.)
P. Hrušovský, podpredseda NR SR: (2002-05-24):
V. Bajan, poslanec: Ďakujem pekne, pán podpredseda. Vážené kolegyne, kolegovia, dovoľte mi, aby som v zmysle zákona č. 350/1996 Z. z. o rokovacom poriadku vystúpil k návrhu poslanca Národnej rady Slovenskej republiky Jaroslava Slaného na vydanie zákona, ktorým sa mení a dopĺňa zákon č. 238/2001 Z. z. Colný zákon v znení zákona č. 553/2001 Z. z., ako spravodajca. Uvedený návrh bol doručený poslancom v stanovenej lehote, čím boli splnené podmienky určené príslušným paragrafom nášho rokovacieho poriadku, to znamená doručenie najmenej 15 dní pred schôdzou, na ktorom sa uskutoční jeho prvé čítanie. Pán predseda Národnej rady posúdil uvedený návrh a podľa § 70 ods. 1 zákona Národnej rady o rokovacom poriadku ho zaradil na rokovanie tejto schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona o rokovacom poriadku, ako aj náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ku ktorej je potrebné upraviť legislatívu spôsobom, ako navrhuje predkladateľ. Pán predseda, prosím, otvorte rozpravu. Ďakujem.
Laššáková, Jana, podpredsedníčka NR SR (2014-09-24):
Pán poslanec Brocka.
Blanár, Juraj, podpredseda NR SR (2023-06-21):
Pani poslankyňa Horváthová s faktickou poznámkou.
Dostál, Ondrej, poslanec NR SR (2024-02-13):
Pán poslanec Hlina, no, je to ako naozaj taká úplne náhodná vec, že mal si potrebu po hlasovaní o jedenástej upozorniť na to, že niečo tu piští, že nie je dôvod ponáhľať sa až tak, že z hodiny na hodinu budeme rokovať v skrátenom legislatívnom konaní o troch návrhoch zákonov, ktoré sme o jedenástej schválili v skrátenom legislatívnom konaní, a potom ja som len tak zo zvedavosti sa pozeral, že či už sú spoločné správy na webe, keď sme začali po štrnástej o nich rokovať, a neboli spoločné správy na webovej stránke Národnej rady, keď sme o nich začali rokovať, až teda v priebehu samotného rokovania o prvom z tých troch bodov sa objavili na webe. A áno, tak som mal potrebu upozorniť na to, že tie návrhy, ktoré tam sú obsiahnuté ako pozmeňujúce návrhy v spoločnej správe k novele stavebného zákona, sú rozsiahle, no a ty si si to na základe toho preštudoval a všimol si si to, že sa to dotýka aj povoľovania jadrových zariadení. Tak naozaj by bolo dobré, keby buď pán spravodajca, alebo pán minister vysvetlili, že ako sa to tam dostalo a čo je, čo je cieľ, a prípadne rozptýlili tie pochybnosti, ktoré tvoje vystúpenie vyvolalo, keďže nepredpokladám, že by sa to dostalo tam tak, že sa členovia výboru zamýšľali, čo by ešte prípadne upravili, a bez vedomia ministerstva tam niečo, niečo dali. Tak asi pán minister bude najkompetentnejší, aby nám k tomuto povedal pár slov.
Zmajkovičová, Renáta, podpredsedníčka NR SR (2012-05-15):
Procedurálny, pán poslanec Uhliarik.
Laššáková, Jana, podpredsedníčka NR SR (2014-06-06):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec, máte slovo.
Zs. Simon, minister pôdohospodárstva SR: (2004-05-12):
Týmto návrhom zákona sa upravujú podmienky a spôsob vykonávania súkromných veterinárnych činností a služieb, práva a povinnosti súkromných veterinárnych lekárov a postavenie a úlohy Komory veterinárnych lekárov Slovenskej republiky. Hlavným cieľom navrhovaného zákona je zabezpečiť súlad upravenej oblasti s príslušnými právnymi predpismi Európskej únie v oblasti slobodného pohybu osôb, ktorý je jednou  zo základných slobôd garantovaných zmluvou o založení Európskeho spoločenstva, a taktiež zabezpečiť súlad s platnou legislatívou Slovenskej republiky v súvislosti s prijatím zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov. Návrh zákona bol prerokovaný dňa 11. marca 2003 v Legislatívnej rade vlády Slovenskej republiky a je upravený podľa jej záverov. Návrh zákona bol zaradený na rokovanie vlády Slovenskej republiky dňa 2. apríla 2003. Vzhľadom na zjednotenie úpravy povinného členstva v stanovených organizáciách rokovanie k nemu sa prerušilo až do vypracovania materiálov, v ktorých sa opravujú komory. Na základe uvedeného predložený návrh zákona je upravený v zmysle uznesenia vlády Slovenskej republiky č. 830 z 3. septembra 2003 a predkladá sa v upravenom znení. Vážený pán predsedajúci, vážené panie poslankyne, vážený páni poslanci, vzhľadom na skutočnosť, že predložený návrh zákona je opravený podľa záverov Legislatívnej rady vlády a že sa predkladá bez rozporov, dovoľujem si vás požiadať o vyjadrenie súhlasu s týmto návrhom. Ďakujem vám za pozornosť.
Mažgút, Ján, poslanec NR SR (2024-04-23):
Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré mňa ako spravodajcu, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor NR SR, Výbor NR SR pre ľudské práva a národnostné menšiny a Výbor NR SR pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v NR SR v prvom čítaní. Vážený pán predsedajúci, ďakujem, skončil som. Otvorte, prosím, rozpravu.
Ľ. Vážny, minister dopravy, pôšt a telekomunikácií SR: (2009-06-25):
Čo sa týka tých tabúl, ťažko na to odpovedať. Samozrejme, dopravné značky sú na to, aby sa rešpektovali a jednoducho musia byť dodržiavané, lebo to je potom výnimka zo zákona, ktorá neexistuje. Takže, to už musí aj pán predseda SMK dodržiavať dopravné predpisy. Iná cesta neexistuje. Ale keď ich nedodržiava, tak musí si byť vedomý aj toho, že môže byť pokutovaný tak ako hocikto z nás. Ďakujem.
Jakab, Elemér, poslanec NR SR (2015-10-02):
Ďakujem pekne. Vážený pán predsedajúci, v rozprave vystúpil jeden poslanec. Procedurálne návrhy neboli podané. Preto prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Glváč, Martin, podpredseda NR SR (2019-09-12):
Ďakujem. Pán poslanec Petrák, máte doplňujúcu otázku? Nie. Tretia otázka je od pána poslanca Kvorku, ktorý je v sále, a znie: „Vážený pán predseda vlády, ako hodnotíte funkciu Maroša Šefčoviča, ktorú bude zastávať ako podpredseda Európskej komisie?“ Nech sa páči.
Šimko, Jozef, poslanec NR SR (2021-02-05):
Však ja reagujem, samozrejmá vec. Že v podstate v prvom rade musia zabezpečovať aj bezpečnosť tých našich detí naši rodičia alebo ich rodičia. No a niekto hovorí, že bude to čierna diera. Vážení priatelia, kolegyne, kolegovia, ja si dovolím povedať, že nebude to čierna diera, pretože ako aj pán Sulík naznačil, je tu päť noriem – stavebný zákon, technické normy a tak ďalej a tak ďalej. A ja vám poviem konkrétny príklad. Ja som chcel kúpiť detské ihrisko v Maďarsku. Však Rimavská Sobota, od hraníc to je 25 km. A teraz sa zamyslite nad tým, čo vám poviem. Ihrisko, detské ihrisko som chcel kúpiť za 5-tisíc eur cirka v prepočte na forinty a u nás na Slovensku také isté detské ihrisko bolo viac ako 19-tisíc eur. Za to, že tam malo pečiatku, certifikát. Toto zrejme pán Sulík chce odbremeniť, pretože toto fakt nie je mysliteľné. Takže zato hovorím, že treba toto v každom prípade riešiť. A o tých ďalších problémoch, ak ešte budem mať možnosť, ešte sa prihlásim, ktoré máme práve na jednotlivých sídliskách, kde jednotlivé, by som povedal, obyvatelia jednotlivých panelákov nechcú to detské ihrisko, lebo niektorí ľudia tam robia, detičky nám robia obrovské cirkusy... (Prerušenie vystúpenia časomerom.)
J. Mikuš, poslanec: (2003-09-09):
Môžeme hlasovať, pán predsedajúci.
Pellegrini, Peter, predseda NR SR (2023-11-22):
S reakciou na faktické pán poslanec Krajčí.
Obrimčáková, Bibiána, poslankyňa NR SR (2012-09-20):
Teraz budeme hlasovať o bode 1 spoločnej správy.
P. Paška, predseda NR SR: (2008-11-25):
(Hlasovanie.) 134 prítomných, 55 za, 60 proti, 19 sa zdržalo. Tento bod sme neschválili.
Gyimesi, György, poslanec NR SR (2021-10-20):
Ja vlastne na kolegu Mizíka reagovať ani nechcem, pretože ja kolegu Mizíka úprimne ľutujem, on za to jednoducho nemôže.
Šimečka, Michal, poslanec Európskeho parlamentu (2020-07-08):
Ďakujem veľmi pekne, pán predsedajúci. Ja sa vyjadrím k téme, viackrát tu tá téma zaznela, k podmienenosti čerpania fondov dodržiavaním ľudských práv, demokracie, právneho štátu. A vzniklo tu také podozrenie, že akoby to bolo niekde napísané malými písmenami a musíme si na to dať pozor, lebo nám z toho hrozí neviem čo. Tak tieto hodnoty, ktoré sú Európskej únii spoločné, nie sú napísané nikde malými písmenami, sú napísané v Lisabonskej zmluve hneď v článku 2, okrem toho aj v Charte, Charte základných práv a okrem toho aj v Ústave Slovenskej republiky. Toto nie sú európske hodnoty, to sú naše vlastné hodnoty, slovenské. A keď sa pýtate, že či do toho patria aj práva LGBT alebo sexuálnych menšín, tak, samozrejme, patria, pretože medzi tie hodnoty patrí rovnosť, patrí ochrana pred diskrimináciou, ochrana menšín. Takže samozrejme, že áno. Ale ten mechanizmus, o ktorom som hovoril a ktorý je podľa mňa dôležitý, sa špeciálne vzťahuje k otázkam právnemu štátu, otázka právneho štátu. Pretože ako k tomu prídu slovenskí, nemeckí, holandskí daňoví poplatníci, že ich peniaze skončia niekde vo vreckách skorumpovaných oligarchov, pretože maďarská, poľská alebo ktorákoľvek iná polícia nie je nezávislá, súdy nie sú nezávislé, a teda to nevedia vyšetriť? To naozaj nedáva zmysel. To nie je trestanie Maďarska ani Poľska, ani kohokoľvek iného, to je normálna rozumná rozpočtová politika. A mimochodom ani Poľsko, ani Maďarsko nie sú trestané. Naopak, tieto dva štáty dostávajú skoro najviac z eurofondov a dokonca aj z tých peňazí na obnovu po korone. Takže v žiadnom prípade akákoľvek hypotetická, budúce obmedzenie fondov nie je žiadny trestom. Koniec koncov nikto nemá nárok na eurofondy. To nevyplýva, to nevyplýva zo žiadnej suverenity ani z ničoho podobného. Je to jednoducho súčasť európskeho projektu, aj peniaze, aj hodnoty. Ďakujem.
Choma, Igor, poslanec NR SR (2018-12-07):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Karahuta, Jaroslav, poslanec NR SR (2021-12-14):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 3 s odporúčaním schváliť.